
[bookmark: _Toc152319506]A könyvtár adatai és rövid bemutatása
[bookmark: _Toc152319507]Alapadatok
Név: Szekszárdi I. Béla Gimnázium Könyvtára
Cím: 7100 Szekszárd, Kadarka u. 25-27.
Telefon: 06/74/ 511-077
[bookmark: _Toc152319508]Rövid bemutatás
Az I. Béla Gimnázium középfokú oktatási intézmény, ahol nappali rendszerben négy évfolyamos gimnáziumi oktatás, öt évfolyamos nyelvi tagozatos képzés (NYEK), valamint egy évfolyamos Arany János Kollégiumi Program (AJKP) képzés folyik. Könyvtárunk gimnáziumi könyvtár, mely az intézmény szerves része. Felszereltsége megfelelő a könyvtári feladatok ellátására, rendelkezésre állnak a szükséges tárgyi és személy feltételek. A könyvtárostanári feladatokat egy fő részmunkaidőben foglalkoztatott könyvtárostanár látja el.   
A könyvtár alapvető feladata a Pedagógiai Programmal összhangban az iskolán belül folyó oktató- nevelő munka szakirodalmi támogatása, az általános műveltség, az önálló tanulás és tájékozódás fejlesztése, könyvtárhasználati ismeretek átadása, valamint a szabadidő hasznos eltöltésének biztosítása. 
A könyvtár szabadpolcos ETO-rend szerint rendezett állománya a képzési sajátosságokhoz igazodva megközelítőleg 40.000 dokumentum. Ennek jelentős része könyv és tankönyv, kisebb része egyéb dokumentum (audiovizuális, számítógépes dokumentum, folyóirat és hangzóanyag). A könyvek nagyobb része kölcsönözhető, kisebb részük helyben olvasható kézikönyvtári állomány. 
Az összetételt tekintve a következő csoportok különíthetők el: szép-és szakirodalom. A szépirodalmon belül elkülönítve találhatók meg a kötelező olvasmányok és a verseskötetek, mert ezeket keresik legtöbbször a tanulók. A szakirodalmi állományrészben megtalálhatók a legfontosabb általános és szakenciklopédiák, lexikonok, egy-és többnyelvű szótárak, valamint az egyes tudományterületek legalapvetőbb referenszművei és az érettségi feladatgyűjtemények, példatárak.[footnoteRef:1] [1:  A Szekszárdi I. Béla Gimnázium, Kollégium és Általános Iskola Szervezeti és Működési Szabályzat 2023. p. 60-66.  URL: https://ibela.hu/images/uploaded/files/Alapdokumentumok/I_B%C3%A9la_SZMSZ_2023_08_31.pdf
(utolsó letöltés dátuma: 2023. 10. 18.); valamint a 2016/2017-es tanévben Fazekas Mária által készített könyvtárostanári portfólióból az intézmény bemutatását tartalmazó dokumentum részlete.] 


[bookmark: _Toc152319509]A könyvtár jogszabályban meghatározott alapkövetelményei és feladatai
[bookmark: _Toc152319510]A könyvtár működéséhez szükséges alapkövetelmények: 
a) a használók által könnyen megközelíthető könyvtárhelyiség, amely alkalmas az állomány
szabadpolcos elhelyezésére és legalább egy iskolai osztály egyidejű foglalkoztatására
b) legalább háromezer könyvtári dokumentum megléte
c) tanítási napokon a tanulók, a pedagógusok részére megfelelő időpontban a nyitvatartási idő
biztosítása
d) rendelkezik a különböző információhordozók használatához, az újabb dokumentumok
előállításához, a könyvtár működtetéséhez szükséges nyilvántartások vezetéséhez, katalógus- építéséhez szükséges eszközökkel.[footnoteRef:2] [2:    A Szekszárdi I. Béla Gimnázium, Kollégium és Általános Iskola Szervezeti és Működési Szabályzat 2023. idézett mű (a továbbiakban i.m.) p. 60-61.] 

[bookmark: _Toc152319511] A könyvtár feladatai
a) gyűjtemény nyilvántartásba vétele, folyamatos fejlesztése, feltárása, gondozása, az olvasók 
rendelkezésére bocsátása és megőrzése
b) olvasószolgálat és tájékoztatás a dokumentumokról és szolgáltatásokról, a könyvtári rendszer keretein belül elérhető további lehetőségekről
c) az iskola Pedagógiai Programja szerinti tanórai foglalkozások tartása, könyvtárhasználati ismeretek átadása
d) a könyvtári dokumentumok egyéni és csoportos helyben használatának, illetve kölcsönzésének biztosítása
g) a Pedagógiai Programmal összhangban a könyvtári állomány fejlesztése  a tanulók és a pedagógusok igényeinek figyelembevételével 
f)  tankönyvrendelési feladatok, tartós tankönyvek, segédkönyvek kölcsönzése tanulóink, pedagógusaink számára, a tankönyvállomány folyamatos gondozása
g)  a könyvtári ügyviteli dokumentumok vezetése, naprakészen tartása
h) kapcsolattartás a kollégiumi és más, főként a környékbeli városi és megyei könyvtárakkal[footnoteRef:3] [3:   A Szekszárdi I. Béla Gimnázium, Kollégium és Általános Iskola Szervezeti és Működési Szabályzat 2023. i.m. p. 60-61.] 






[bookmark: _Toc152319512]A könyvtár szolgáltatásai, a szolgáltatások igénybevételének módja
[bookmark: _Toc152319513]A könyvtár szolgáltatásai
•  olvasószolgálat és kölcsönzés
•  az olvasótermi állomány helyben használata
• könyvtári órák, egyéb foglalkozások tartása
•  számítógéphasználat és információgyűjtés az internetről a könyvtárostanár segítségével
• tájékoztatás kérése a könyvtárostól a könyvtárhasználat szabályairól, a könyvtári szolgáltatásokról, más könyvtárak által igénybe vehető szolgáltatásokról
• témafigyelés, irodalomkutatás[footnoteRef:4] [4:  A Szekszárdi I. Béla Gimnázium, Kollégium és Általános Iskola Szervezeti és Működési Szabályzat 2023. i.m. p. 61.] 

[bookmark: _Toc152319514] A szolgáltatások igénybevételének módja
A könyvtár szolgáltatásait a gimnázium minden diákja és dolgozója igénybe veheti nyitvatartási időben a könyvtárhasználati szabályok elfogadásával és betartásával. 
[bookmark: _Toc152319515]A könyvtárpedagógia fogalma, a Könyvtárpedagógiai Program céljai
[bookmark: _Toc152319516]A könyvtárpedagógia fogalma
A könyvtárpedagógia a pedagógiának a könyvtárhasználat tanítására irányuló része. Magába foglalja a könyvtári dokumentumok felhasználásával való ismeretszerzés elméletét és gyakorlatát valamint a tanulók személyiségének fejlesztését az olvasáson keresztül.[footnoteRef:5] [5:  Könyvtárpedagógiai Program Pécsi Kodály Zoltán Gimnázium. Készítette: Czett Lászlóné könyvtáros. Pécs, 2016. 12. 04. p. 3. URL: http://www.kodaly-pecs.sulinet.hu/weboldal/doc/konyvtar_pedprog.pdf (utolsó letöltés dátuma: 2021. 10. 05.)] 

[bookmark: _Toc152319517]A Könyvtárpedagógiai Program céljai
· Az önművelés igényének és képességének megalapozása a tanulókban a könyvtári lehetőségek segítségével, támogatni az egész életen át tartó tanulást, az információs társadalom folyamatos és újabb kihívásaival szembeni megfelelést.
· Kialakítani a tanulókban a könyvhöz, a könyvtárhoz, valamint az olvasáshoz fűződő pozitív magatartást.
· A tanulók felkészítése az önálló ismeretszerzésre és könyvtárhasználatra, tudatosítani kell bennük, hogy a könyvtár egyfajta forrásközpont és kulturális tér, a szabadidő hasznos és tartalmas eltöltésének helyszíne.
· A könyvtárhasználati tudás eszközként való beépítése a tanulók tantárgyi képzésébe.
· Kialakítani a tanulókban a szellemi munka iránti tiszteletet és megbecsülést.
·  A tanulóknak megtanítani az információkeresést, az információ feldolgozását, és alkalmazását, fejleszteni az információs műveltségüket.
· Felhívni a tanulók figyelmét és tudatosítani bennük az információk közötti kritikus válogatás képességének szükségességét és fontosságát,  kritikai gondolkodásukat fejleszteni.
·  Megismertetni a tanulókkal az információkezelés jogi és etikai szabályait. 
·  A tanulók ismerjék meg és használják a könyvtári információhordozókat.
· A kevésbé motivált tanulók felzárkóztatása, tehetséggondozás.
· A tanulók személyiségének, önismeretének és szociális kompetenciáinak fejlesztése.[footnoteRef:6] [6:  Könyvtárpedagógiai Program Pécsi Kodály Zoltán Gimnázium. i.m. p. 3., 5. ] 


[bookmark: _Toc152319518]5  Könyvtárhasználati tananyagtartalmak a gimnáziumi helyi tantervekben a 9-12. évfolyam számára a 2020-as Nemzeti alaptanterv alapján

A gimnáziumban a könyvtárhasználat az információkeresés és a forráshasználat témakörébe beépülve szinte valamennyi  tantárgyban megjelenik egy-egy órai rövidebb feladatot vagy hosszabb tevékenységet (például: kiselőadás készítése, kisebb kutatómunka) magukba foglalva. Arra is van lehetőség, hogy egy témakör szaktanárral előzetesen egyeztetve könyvtári szakóra keretében kerül feldolgozásra. Ezt fontosnak tartjuk, hiszen a tanulás tanítása folyamatos feladat minden tantárgy esetében, a könyvtárhasználat ezen belül a következőképpen jelenik meg: „meg kell tanítani hogyan használhatók a könyvtári és más információforrások…”[footnoteRef:7] [7:  A Szekszárdi I. Béla Gimnázium, Kollégium és Általános Iskola Pedagógiai Program 2023. p. 42. URL:  https://ibela.hu/images/uploaded/files/036394_PP_2023_aug.pdf (utolsó letöltés dátuma: 2023. 10. 20.)
] 

A következő oldalakon tananyagegységek-és tartalmak szerint összegyűjtöttem, hogy a 2020-as Nemzeti alaptantervben, az arra épülő kerettantervekben és a helyi tanterveken belül az egyes tantárgyakban nagyobb részben milyen általános célokat és követelményeket, kisebb részben pedig konkrétumokat találunk, amelyek a forráshasználatra, az információkeresésre és a könyvtárhasználatra vonatkoznak 9-12. évfolyamon.   



[bookmark: _Toc152319519]5.1. Befogadó tantárgy: Digitális kultúra 

A tantárgyon belül több tananyagegységben  fordulnak elő az alábbiakban felsorolt, elsősorban az információkeresését és információfelhasználást magukban foglaló ismeretek, amelyek a könyvtárhasználat szerves részét képezik. Legyen szó akár hagyományos, akár pedig elektronikus könyvtárhasználatról.

Tananyagegységek
· Digitális eszközök használata
· Információs társadalom, E-világ
· Mobiltechnológiai ismeretek
· Online kommunikáció
· Publikálás a világhálón
· Szövegszerkesztés

Tananyagtartalmak
· A tanuló ismeri az  információ megjelenési formáit, jellemzőit.
·  A tanuló követi a technológiai változásokat a digitális információforrások használatával.
· A tanuló képes érdeklődési körének, tanulmányainak megfelelő (akár többszempontú) információk keresésére valamelyik keresőmotorban/adatbázisban/elektronikus könyvtárban/online enciklopédiában. A találatokat hatékonyan tudja szűrni és ellenőrizni azok hitelességét.
·  A tanuló etikus módon használja fel az információforrásokat, tisztában van a hivatkozás szabályaival.
· A tanuló tisztában van az információvédelem biztonsági és jogi kérdéseivel; az információhitelesség fogalmával, ismer egyszerű és összetett információhitelességi ellenőrzési módszereket.
· A tanuló megismerkedik az interneten történő publikálás alapvető módszereivel és szabályaival, tudja a az internetes tartalmak használatának  fontosabb etikai szabályait.[footnoteRef:8] [8:  A Szekszárdi I. Béla Gimnázium Helyi Tanterve Digitális kultúra: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 11-12.;18.; 24-26.; 35-37.; 39.; 51-53; 62-67; 71.; 80-82; 85.; 91.; 93-96.; 101.; 109-111.; 113.; 120-123. URL: https://ibela.hu/letoltes/dokumentumok/Helyi_tant%C3%A1rgyi_tanterv_digit%C3%A1lis_kult%C3%BAra_2021.pdf (utolsó letöltés dátuma: 2023. 11. 06.)] 

[bookmark: _Toc152319520]5.2. Befogadó tantárgy: Magyar nyelv és irodalom 

Tananyagegységek
· A digitális kommunikáció jellemzői, szövegtípusai, az új digitális nyelv, hagyományos és digitális szövegfeldolgozás
· Forráshasználat
· Szóhasználat
Tananyagtartalmak
· A tanuló tanulmányai során ismereteket szerez a kulturális intézmények (múzeum, könyvtár, színház) és a nyomtatott, illetve digitális formában megjelenő kulturális folyóiratok, adatbázisok működéséről.
· A hagyományos és digitális szövegfeldolgozások révén fejlődik  a tanulók íráskészsége, digitális kompetenciája,  megismerik a hagyományos és a digitális információforrásokat és megtanulják azok kritikus és etikus használatát.
· A tanuló ismer és használ az életkorának megfelelő nyomtatott és digitális forrásokat az ismeretei bővítéséhez, rendszerezéséhez.
· Az internet mint hiteles adatforrás; plágium; adatvédelem
· A tanuló bővíti a témáról szerzett ismereteit egyéb források feltárásával, gyűjtő-és kutatómunkával, könyvtárhasználattal. 
· A tanuló tanári irányítással megadott szempontok alapján információkat gyűjt különböző médiumokból és forrásokból, ezeket össze is tudja kapcsolni egymással és másokkal megosztani (könyvek, atlaszok, kronológiák, könyvtárak, múzeumok, médiatárak gyűjteményei). [footnoteRef:9] [9:  A Szekszárdi I. Béla Gimnázium Helyi Tanterve Magyar nyelv és irodalom 2020. p. 6-8.; 15.; 18. URL: http://ibela.sulinet.hu/gimnazium/sites/default/files/inline-files/Helyi_tant%C3%A1rgyi_magyar_2020_kieg%C3%A9sz%C3%ADt%C3%A9sekkel_v%C3%A9gleges_05_04.pdf 
(utolsó letöltés dátuma: 2021. 10. 04.) és Könyvtárismeretet, könyvtárhasználatot érintő szövegkiemelések a NAT 2020-ból: könyvtárostanárok számára készített könyvtárostanári levelezőlistáról származó Word formátumú belső munkaanyag. Összeáll. Dömsödy Andrea. Bp: OPKM, készült 2020 februárjában.] 

·  A tanuló szóhasználati feladatokat old meg: megismeri és tanulmányozza a fontosabb egynyelvű papír alapú és digitális szótárfajtákat: értelmező szótár, történeti-etimológiai szótár, szinonimaszótár, helyesírási szótár, szlengszótár, nyelvművelő kéziszótár, Magyar Történeti Szövegtár, írói szótárak, tájszótár.[footnoteRef:10] [10:  A Szekszárdi I. Béla Gimnázium Helyi Tanterve Magyar nyelv és irodalom 2020. i.m. p. 36. ; 66.] 



[bookmark: _Toc152319521]5.3. Befogadó tantárgy: Közösségi nevelés 

A tantárgy gimnáziumi helyi tantervében a könyvtárhasználat a tanulás tanítása feladat kapcsán fordul elő a következő kontextusban: A tanulás tanítása alapvető feladatunk. Minden pedagógus teendője, hogy felkeltse az érdeklődést az iránt, amit tanít és útbaigazítást adjon a tananyag elsajátításával, szerkezetével, hozzáférésével kapcsolatban. Meg kell tanítania, hogyan alkalmazható a megfigyelés és a tervezett kísérlet módszere; hogyan használhatók a könyvtári és más információforrások; hogyan mozgósíthatók az előzetes ismeretek és tapasztalatok; melyek az egyénre szabott tanulási módszerek; miként működhetnek együtt a tanulók csoportban; hogyan rögzíthetők és hívhatók elő pontosan, szó szerint például szövegek, meghatározások, képletek. Olyan tudást kell kialakítani, amelyet a tanulók új helyzetekben is képesek alkalmazni, a változatok sokoldalú áttekintésével és értékelésével. A tanulás tanításának elengedhetetlen része a tanulás eredményességének, a tanuló testi és szellemi teljesítményeinek lehetőség szerinti növelése és a tudás minőségének értékelése. Tudatosítani kell a tanulókban, hogy a tudás érték, amely hozzájárul az általános műveltség fejlesztéséhez. Ezért törekedjenek ismereteik folyamatos bővítésére, tudásuk továbbfejlesztésére.[footnoteRef:11] [11:  A Szekszárdi I. Béla Gimnázium Helyi Tanterve Négy évfolyamos gimnázium Közösségi nevelés (osztályfőnöki) 2021. p. 4. URL: https://ibela.hu/letoltes/dokumentumok/Helyi_tanterv_Oszt%C3%A1lyf%C5%91n%C3%B6ki_2021.pdf utolsó letöltés dátuma: 2023. 11.09.)] 

Ezenkívül meg kell említeni a médiatudatosság témakörét is, amelynek célja hogy a tanulók a mediatizált, globális nyilvánosság felelős résztvevőivé váljanak, legyenek tisztában a médiajellemzők jogi és etikai jelentőségével.
Értsék a hagyományos és digitális médiumok nyelvét; képesek legyenek annak értelmező, kritikus befogadására.[footnoteRef:12] [12:  A Szekszárdi I. Béla Gimnázium Helyi Tanterve Négy évfolyamos gimnázium Közösségi nevelés (osztályfőnöki) 2021. i.m. p.7.
] 


Tananyagegységek
· A tanulás tanítása
· Médiatudatosságra nevelés

Tananyagtartalmak a tanítás tanulása
· Az eredményes tanuláshoz szükséges külső és belső feltételek megteremtése mint például:  megfelelő környezet, fizikai jóllét, önbizalom, önkritika, igényesség, rendszeresség és eredményesség, a tanulás önépítőként történő elfogadása, koncentrációs, önellenörző és kommunikációs képességek, felkészülés vizsgahelyzetekre, teljesítmény  az iskolában és azon kívül, a tanulási kudarc feldolgozásának képessége.
· Tanulói szokások, módok, technikák:
 a/ az önismereten alapuló tanulási módszerek kimunkálása
 b/ a tantárgyankénti speciális tanulási technikák alkalmazása szükség esetén a tantárgyat tanító szaktanár bevonásával
 c/ folyamatos önellenőrzés
 d/ munka különböző információhordozókkal például: tankönyvekkel, munkalapokkal, kézikönyvekkel, hagyományos és digitális formában
 e/ könyvtárhasználat hagyományos és elektronikus könyvtári források megismerése, használata.[footnoteRef:13] [13:  A Szekszárdi I. Béla Gimnázium Helyi Tanterve Négy évfolyamos gimnázium Közösségi nevelés (osztályfőnöki) 2021. i.m. p.9. ; 13.; 17.; 22.] 


Tananyagtartalmak Médiatudatosságra nevelés
· Médiumok megismerése, a bennük rejlő lehetőségek kiaknázása, a veszélyforrások feltérképezése 
Ez a tananyagtartalom a mozgóképkultúra és médiaismeret tanórákon 12. évfolyamon is megbeszélésre kerül. Részletesen kitérve a bennünket körülvevő információk sokaságára, az információtömegből a hiteles információk kiválasztásának lépéseire. Megemlítve az információbiztonság-és védelem, a dezinformációk, a hírek és álhírek felismerésének témakörét is.[footnoteRef:14] [14:  A Szekszárdi I. Béla Gimnázium Helyi Tanterve Mozgóképkultúra és médiaismeret: A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021.p. 6-8. URL: https://ibela.hu/letoltes/dokumentumok/Helyi_tant%C3%A1rgyi_tanterv_mog%C3%B3k%C3%A9pkult%C3%BAra%20%C3%A9s%20m%C3%A9diaismeret_2021.pdf (utolsó letöltés dátuma: 2023. 11. 09.)] 

· Digitális tartalmak a tanulásban[footnoteRef:15] [15:  A Szekszárdi I. Béla Gimnázium Helyi Tanterve Négy évfolyamos gimnázium Közösségi nevelés (osztályfőnöki) 2021. i.m. p. 12.] 


[bookmark: _Toc152319522]5.4. Befogadó tantárgy: Történelem és állampolgári ismeretek 

Tananyagegység
· Forráshasználat


Tananyagtartalmak

· A tanuló képes tanári irányítással és önállóan is információgyűjtésre- és feldolgozásra, a történeti jelenségek értelmezésére, elemzésére, a következtetések levonásával, ezek együttesen segítik a történelmi szemléletmód kialakulását.
· Egy-egy történelmi korszak tanítása-tanulása lehetőséget ad könyvtári szakóra megtartására is.
·  A tanuló önállóan tud használni általános és történelmi, nyomtatott és digitális információforrásokat: (atlaszokat, tankönyveket, kézikönyveket, lexikonokat, enciklopédiákat,  egyéb szakkönyveket, könyvtári és egyéb adatbázisokat például: filmes és történelmi témájú honlapokat).
· A tanuló képes a szándékainak megfelelő információkat kiválasztani különböző műfajú forrásokból.
·  A tanuló össze tudja hasonlítani a forrásokban talált információkat saját ismereteivel, illetve más források információival és megmagyarázza az eltérések okait.
·  A tanuló a források közül képes kiválasztani a megfelelőt valamely történelmi állítás, vélemény alátámasztására vagy cáfolására.[footnoteRef:16] [16:  A Szekszárdi I. Béla Gimnázium Helyi Tanterve Történelem: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4-6. URL: https://ibela.hu/letoltes/dokumentumok/Helyi_tant%C3%A1rgyi_tanterv_t%C3%B6rt%C3%A9nelem_2021.pdf
(utolsó letöltés dátuma: 2023. 11.14.)] 

· A tanuló az információk gyűjtéséhez és rendszerezéséhez használja a könyvtári dokumentumokat és az internetet, a beszámolók egy részéhez digitális tartalmakat készít. Az önálló és a társas tanulás folyamatában tanári segítséggel körültekintően választja ki az ismeretforrásokat, ha szükséges, tanácsot kér vagy tanácsot ad a médiahasználatról.
· A tanuló alkalmazza a hiteles forráshasználat és forrásfeldolgozás folyamatát, ismeri a jogforrás fogalmát.[footnoteRef:17] [17:  A Szekszárdi I. Béla Gimnázium Helyi Tanterve Állampolgári ismeretek: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.5.  URL: https://ibela.hu/letoltes/dokumentumok/Helyi_tant%C3%A1rgyi_%20tanterv_%C3%A1llampolg%C3%A1ri%20ismeretek_2021.pdf (utolsó letöltés dátuma: 2023. 11. 14.)] 





[bookmark: _Toc152319523]5.5. Befogadó tantárgy: Idegennyelv 

Tananyagegység
· Szóhasználat
Tananyagtartalom
· A gimnáziumban tanított mindegyik idegennyelv (angol, német, olasz, orosz) esetében célkitűzés, hogy a tanulók tanulmányaik során feladataik megoldásához nyomtatott és/vagy digitális egynyelvű és/vagy kétnyelvű szótárakat és nyelvi segédkönyveket, könnyített szókincsbővítő olvasmányokat használjanak, olvassanak. Ezeket papíralapon a diákok az iskolai könyvtárból tudják kikölcsönözni. Így itt összekapcsolódik a dokumentumismeret a könyvtárhasználattal. Az elektronikus szótárak és nyelvoktató honlapok használata esetében pedig mindenképpen tudatosítani kell a  tanulókban, hogy hiteles, ellenőrzött információforrásokat használjanak.[footnoteRef:18] [18:  A Szekszárdi I. Béla Gimnázium Helyi Tantervei Idegennyelvek: angol, német, olasz, orosz nyelvekből. 2021. A tantervek megtekinthetők és letölthetők a https://ibela.hu/dokumentumtar/16/pedagogiai-program-2023-es-2020-es-2021-es-elozmenyei honlapról a tantárgyak nevére kattintva. (Utolsó letöltés dátuma: 2023. 11.14.)
] 


[bookmark: _Toc152319524]5.6. Befogadó tantárgyak: Reál és természettudományos tárgyak
[bookmark: _Toc152319525]5.6.1. Matematika

Tananyagegységek
· A függvénytáblázat használata
· A matematika alkalmazása
· Egyenletek
· Exponenciális folyamatok vizsgálata
· Kombinatorika, gráfok
· Szöveges feladatok megoldása
Tananyagtartalmak
· A tanuló különböző forrásokat (tankönyv, függvénytáblázat, saját jegyzet, digitális források) használhat az órákon és a számonkérések alkalmával, bizonyos tételek, azonosságok, képletek felidézésére.
· A tanuló digitális eszközöket, a tanulást, a szemléltetést, a tapasztalatszerzést és a felfedezést segítő szoftvereket, digitális információforrásokat használ, a matematika alkalmazását segítő számítógépes programokat ismer meg.
· A szöveges feladatok megoldása fejleszti az értő olvasás és a releváns információk kiválasztásának készségét.
·  A tanuló a matematikai vagy a hétköznapi nyelven megfogalmazott szövegből a matematikai tartalmú információkat kigyűjti, rendszerezi.[footnoteRef:19] [19:  A Szekszárdi I. Béla Gimnázium Helyi Tanterve Matematika: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.; 7.; 10.;21.; 29. URL: https://ibela.hu/letoltes/dokumentumok/Helyi_tant%C3%A1rgyi_tanterv_matematika_2021.pdf (utolsó letöltés dátuma: 2023. 11.16.)] 

[bookmark: _Toc152319526]5.6.2. Biológia

Tananyagegységek
· A biológiai információ
· Ismeretszerzés a természeti környezetről, a biológia tudományáról 

Tananyagtartalmak
·  A közvetlen tapasztalatszerzés mellett a tanuló digitális forrásokból szerezhet információkat a természeti környezetről. A könyvtári és egyéb adatbázisokban végzett célzott keresése kiegészül a tárolás, a rendezés és az átalakítás műveleteivel. Megfelelő tanári támogatással a tanuló maga is alkotóvá válhat, személyre szabott tananyagokat hozhat létre, eredményeit megoszthatja társaival.
· Fejleszteni kell a tanulók önálló tanulási képességét például könyvtári gyűjtő- és kutatómunka segítségével,  illetve az információk interneten történő keresésével. Erre jó lehetőséget kínál például a könyvtári olvasóteremben kialakított „Zöld Könyvtár” állományrész, amelyben természetismereti könyvek kaptak helyet.
· A tanuló tájékozott a népszerűsítő és a tudományos igényű információs forrásokról, felismeri az álhíreket, az áltudományos közléseket, velük szemben tényekre alapozott kritikai érvelést fogalmaz meg.
· A tanuló ismer és használ hiteles hagyományos és webes tudományos forrásokat például: növény-és állathatározókat, ilyen jellegű mobilapplikációkat.
· A tanuló érti a biológiai információ fogalmát.[footnoteRef:20] [20:  A Szekszárdi I. Béla Gimnázium Helyi Tanterve Biológia: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 3.; 6.; 10.; 21.; 33.; 34. URL: https://ibela.hu/letoltes/dokumentumok/Helyi_tant%C3%A1rgyi_tanterv_biol%C3%B3gia_2021.pdf (utolsó letöltés dátuma: 2023. 11.16.)] 

[bookmark: _Toc152319527]5.6.3. Fizika

Tananyagegységek
· A fizika tudománya
· Anyaggyűjtés különböző fizikai témákról
Tananyagtartalmak
· A tanuló ismer magyar és idegen nyelvű megbízható fizikai tárgyú hagyományos forrásokat és honlapokat, utóbbiak hitelességét más források alapján ellenőrizni tudja.
·  A tanuló a vizsgált fizikai jelenségeket, kísérleteket bemutató animációkat,  prezentációkat. videókat keres és értelmez.
·  A tanuló a fizikai témájú szövegben, videóban el tudja különíteni a számára világos, valamint nem érthető, további magyarázatra szoruló részeket.
·  A tanuló(k) anyaggyűjtést végeznek különböző témákban például: az atomokról;  a hologramokról, Gábor Dénesről; James Wattról és a gőzgépről; a transzformátorokról; a radioaktivitásról, a talált információkat megosztják és megbeszélik egymással.[footnoteRef:21] [21:  A Szekszárdi I. Béla Gimnázium Helyi Tanterve Fizika: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.; 15.; 19.; 21-22.; 24. URL: https://ibela.hu/letoltes/dokumentumok/Helyi_tant%C3%A1rgyi_tanterv_fizika_2021.pdf  (utolsó letöltés dátuma: 2023. 11.16.)


] 

[bookmark: _Toc152319528]5.6.4. Földrajz

Tananyagegységek
· A különböző típusú földrajzi információk
· Atlasz és térképhasználat

Tananyagtartalmak
· A tanuló képes kezdetben tanári irányítással, majd önállóan is az információk tudatos keresésére, kritikai értelmezésére, az összefüggések feltárására, a megszerzett információk alkalmazására.
· A tanuló képes a földrajzi-földtudományi, gazdasági, társadalmi és környezetvédelmi jellegű információk felismerésére és összegyűjtésére a valós térben (például terepen) csakúgy, mint különböző információhordozókból (például újságcikkek, grafikonok, atlaszok, térképek, híradások, forrásszövegek, karikatúrák, képek, ábrák) elemzése révén.
· A tanulási-tanítási folyamat tudatosan épít a digitális térképek, térinformatikai szoftverek alkalmazására, elemzések elvégzésére, földrajzi összefüggések felismerésére és megértésére. Az adatok összegyűjtése és felhasználása mellett fontos feladatnak tartja az adatbázisok, információforrások értő szemléletének kialakítását, a tudatos felhasználóvá válás támogatását. A projektfeladatok, önálló vagy csoportban végzett kutatások fejlesztik a tudatos közösségi információáramlást, a tudás hálózatos megosztásának képességét. A földrajztanítás tudatosan épít a tanuló prezentációs képességére, ösztönzi a földrajzi folyamatok digitális eszközökkel történő bemutatását.[footnoteRef:22] [22:  A Szekszárdi I. Béla Gimnázium Helyi Tanterve Földrajz: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 3.; 5. URL: https://ibela.hu/letoltes/dokumentumok/Helyi_tant%C3%A1rgyi_tanterv_f%C3%B6ldrajz_2021.pdf (utolsó letöltés dátuma: 2023. 11.17.)

] 

[bookmark: _Toc152319529]5.6.5. Kémia

Tananyagegységek
· Kémiai anyagok, elemek és vegyületek szerkezete és tulajdonságai
· Kémiai átalakulások és folyamatok
· Kémia a mindennapokban

Tananyagtartalmak
·  A tanuló keres magyar és idegen nyelvű applikációkat az anyagok tulajdonságainak megismeréséhez, a megszerzett információk kritikus kezeléséhez, a pontosítások elvégzéséhez szakkönyveket, tankönyveket használ.
· A tanuló felismeri, összegyűjti, csoportosítja, rendszerezi és értékeli a hétköznapi életben, a tanulói kísérletezések során, illetve a szaknyelvi környezetben megjelenő, a kémiához kapcsolódó információkat. 
· A tanuló magabiztosan használja a digitális technológiát kémiai tárgyú tartalmak keresésére, értelmezésére, elemzésére, a vizsgálatai során meghatározott adatok kiértékelésére. Ismeri azokat a szempontokat, amelyek alapján kiszűrhetők és helyesen értelmezhetők az áltudományos tartalmak a világhálón. A technológia felhasználásával a tanuló különböző médiatartalmakat, prezentációkat, esetleg modelleket, animációkat készít különböző témakörökben. A tanulás része az együttműködés és a kommunikáció, korszerű eszközökkel, felelős és etikus módon.
· A tanuló képes a forráskeresésre és feldolgozásra irányítottan vagy önállóan, egyénileg vagy csoportosan. A kutatómunka eredményéről bemutató jegyzőkönyvet vagy egyéb dokumentumot, illetve projektterméket készít. Önálló vagy csoportos anyaggyűjtés és információfeldolgozás témái lehetnek például: a szintetikus mosószerek; a veszélyes mérgek; az E-számok az élelmiszerekben; a lebomló műanyagok; a motorbenzin és az oktánszám; a doppingszerek, a drogok; a korrózió elleni védekezés lehetőségei; a halogénezett szénvegyületek gyakorlati jelentősége felhasználása, élettani és környezetvédelmi vonatkozásai.[footnoteRef:23] [23:  A Szekszárdi I. Béla Gimnázium Helyi Tanterve Kémia: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.; 17.; 21-22.; 24.; 26; 30.  URL:  https://ibela.hu/letoltes/dokumentumok/Helyi_tant%C3%A1rgyi_tanterv_k%C3%A9mia%202021.pdf (utolsó letöltés dátuma: 2023. 11.17.)
] 


[bookmark: _Toc152319530]5.6.6. Természettudomány
A tantárgy a 2020-ben bevezetett Nemzeti alaptantervben jelent meg a 11. évfolyamon külön tantárgyként.

Tananyagegységek
· A természet megismerése, a természet sokszínűsége
· Az ember és környezete, az ember környezetformáló tevékenysége

Tananyagtartalmak
· A tanuló az érdeklődési körébe tartozó természettudományos területeken motivált a problémák azonosítására, kérdések megfogalmazására, objektív bizonyítékok keresésére és értékelésére, logikus érvelés alkalmazására, a következtetések levonására. Felismeri az áltudományosságra utaló jeleket. A mindennapi életét érintő megalapozott információkra, tényekre és bizonyítékokra támaszkodó döntésekre törekszik, véleményében a környezeti szemlélet, a környezettudatosság elve érvényesül.
·  A tanuló hagyományos és digitális információforrásokból és ha lehetősége van rá személyestapasztalatok, megfigyelések, kísérletek alapján információkat, adatokat gyűjt, elemez és bemutat különböző természettudományos témakörökben például: éghajlatváltozás; légköri jelenségek; környezetszennyezés; üvegházhatás;  megújuló energiaforrások; egy-egy aktuális nemzetközi vagy hazai, bányászat, ipar, közlekedési vagy mezőgazdasági, időjárási eredetű környezeti káresemény, annak helyreállítási lehetőségei.
· A tanuló elfogadja és példákkal igazolja, hogy a tudományos elméletek igazsága csak az adott kor és társadalom összefüggésében értelmezhető, az újabb adatok, ismeretek alapján új elméletek születhetnek.[footnoteRef:24] [24:  A Szekszárdi I. Béla Gimnázium Helyi Tanterve Természettudomány: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.; 7-9.; 12. URL:  https://ibela.hu/letoltes/dokumentumok/Helyi_tant%C3%A1rgyi_tanterv_term%C3%A9szettudom%C3%A1ny_2021.pdf (utolsó letöltés dátuma: 2023. 11.20.)] 


[bookmark: _Toc152319531]5.7.  Befogadó tantárgy: Ének zene
Tananyagegység
· A zenei információ és annak megjelenési formái
· A zene és az internet kapcsolata: etikai vonatkozások
Tananyagtartalmak

· Az iskolai zenehallgatás mellett keresni kell a lehetőséget (koncertek, hangversenyek) az élő zenehallgatásra, a rendszeres hangverseny-látogatásra, és ösztönözni a tanulókat a zenei információk gyűjtésére.
· Az elektronikus információhordozók, a világháló térhódításának közegében élünk, amely az életünk minden területére jellemző. Így az ének-zene tanítási-tanulási folyamatát, a zenehallgatást is meghatározza. Ez egyben kihívás is,  mert jelentősen alakítja az információszerzés mindennapi gyakorlatát, új élethelyzeteket, etikai problémákat vet fel. A digitális kultúrát és a hatékony önálló tanulást egyaránt fejlesztik az internet kínálta lehetőségek. Az ének-zene tantárgy keretein belül is a többi tantárgyhoz hasonlóan feladat a megfelelő információk kiválasztásának, rendszerezésének és az információfeldolgozás etikai normáinak megismertetése a tanulókkal.[footnoteRef:25]  [25:  A Szekszárdi I. Béla Gimnázium Helyi Tanterve Ének-zene: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 5.; 7. URL: https://ibela.hu/letoltes/dokumentumok/Helyi_tant%C3%A1rgyi_tanterv_%C3%A9nek%20zene_2021.pdf (utolsó letöltés dátuma: 2023. 11.20.)

[bookmark: _Toc152319532]5.8.  Befogadó tantárgy: Vizuális kultúra
Tananyagegységek
· A vizuális információ megjelenési formái és befogadásuk; vizuális információfeldolgozás
· Vizuális kommunikáció hagyományos és digitális formában
· Digitálisan elérhető képi tartalmak, digitális képszerkesztés
Tananyagtartalmak

· A vizuális információforrások közötti szelektálás, feldolgozás képességének és a művészi gondolkodás szabadságának kialakítása a tanulókban. Jelen korunk jellemző képkészítési lehetőségeit is figyelembe véve további cél a vizuális kommunikáció digitális kultúrához is köthető mindennapi formáinak megismertetése a tanulókkal.
·  A tanulási folyamatban  meghatározó szerepe van a vizuálisan nyerhető információk feldolgozásának. A vizuális megfigyelés, a belső képalkotás, a vizuális elemzés, összehasonlítás, esetleg a tapasztalatok, a következtetések vizuális megjelenítése – kiváltképp a digitális kor vizuális dominanciája miatt – az információszerzés, a tanulás feltétele. A vizuális információszerzés rutinja különösen fontos az önálló tanulás szempontjából. A vizuális gondolkodás ugyanakkor nemcsak az információszerzést, hanem az információk feldolgozását és a gondolkodási folyamatokat is ösztönözheti (például gondolattérkép, modellalkotás), segítséget nyújtva a tanulóknak a különböző tanulási stílusok és stratégiák megtalálásában.
· A kreatív feladatmegoldás érdekében a tanulók digitálisan hozzáférhető információkat gyűjtenek, és életkori sajátosságaiknak megfelelően lehetőséget kapnak arra, hogy egy-egy tananyagrész produktumát digitális formában készítsék el. Ezáltal megtanulják, hogyan érdemes az alkotó folyamatba építeni az elérhető és összegyűjthető információkat, és hogyan lehet felhasználni a technikai lehetőségeket.[footnoteRef:26] [26:  A Szekszárdi I. Béla Gimnázium Helyi Tanterve Vizuális kultúra: (A 2020-as helyi tantárgyi tanterv felülvizsgálata az új részletes érettségi követelmények 2021. júliusi megjelenését követően) 2021. p. 4.; 5. URL: https://ibela.hu/letoltes/dokumentumok/Helyi_tant%C3%A1rgyi_tanterv_vizu%C3%A1lis%20kult%C3%BAra_2021.pdf (utolsó letöltés dátuma: 2023. 11.20.)
] 





[bookmark: _Toc152319533]6  Zárszó
Az intézmény Könyvtárpedagógiai Programjából jól látszik, hogy a gimnáziumban hangsúlyos tevékenység a könyvtárhasználat témaköre. E cél megvalósulása érdekében jelenik meg a könyvtárismeret több tantárgyban is eltérő mélységben és megközelítésben. Ez a komplex megközelítési mód ad lehetőséget arra, hogy tanulóink tudatos és rendszeres könyvtárhasználókká váljanak.

